钦定古今图书集成/明伦汇编/官常典/第583卷 > 吴文华
## 钦定古今图书集成/明伦汇编/官常典/第583卷 > 吴文华

按《明外史郭应聘传》：“文华，字子彬，连江人。父世泽，府
江兵备副使，威震诸蛮。文华举嘉靖三十五年进士，
授南京兵部主事，历四川右参政，与平土官凤继祖，
四迁河南左布政使。万历三年，入为顺天府尹，进右
副都御史，巡抚广西，讨平南乡、陆平、周塘、板寨猺及
昭平黎福庄父子，偕总督凌云翼征河池、咘咳北三
猺。”三猺未为逆，云翼喜事，杀戮甚惨，得荫袭，文华亦
受赏。迁户部右侍郎，请终养归。起兵部右侍郎兼右
佥都御史，仍抚广西。改刑部右侍郎，迁总督两广军
务，巡抚广东。进右都御史兼兵部右侍郎。会巡抚吴
善、总兵呼良朋讨平严秀珠，事具《良朋传》。岑冈贼李
珍、江月照拒命久，文华购禽月照，平。珍。寻入为南京
工部尚书，就改兵部。引疾去。起南京工部尚书，力辞，
虚位三年以待。卒，年七十八。赠太子少保，谥《襄惠》。